open-index/open-wikipedia-markdown huggingface dataset:
Trigonometrisko funkciju integrēšana

**Trigonometrisko funkciju [[integrālis|integrēšana]]** ir apgrieztā darbība trigonometrisko funkciju atvasināšanai (tiek meklēta tāda funkcija, kuru atvasinot iegūst sākotnēji doto funkciju).

## Nenoteiktais integrālis

Apskatīsim vispārīgu metodi, kā noteikt integrāli
:  \int \sin^p x \cos^q x \, \mathrm{d} x, 
kur *p* un *q* ir reāli skaitļi, no kuriem vismaz viens ir pozitīvs nepāra skaitlis. Piemēram, *p* = 2*n* + 1, kur *n* ir naturāls skaitlis vai nulle. Izmantojot sakarību
:  \sin^p x \, \mathrm{d} x = \sin^{2n + 1} x \, \mathrm{d} x  = (\sin^2 x)^n \sin x \, \mathrm{d} x = -(1 - \cos^2 x)^n \, \mathrm{d} (\cos x), 
integrāli pārveido šādi:
:  \int \sin^p x \cos^q x \, \mathrm{d} x = - \int (1 - \cos^2 x)^n \cos^q x \, \mathrm{d} (\cos x). 
Pēc iekavu atvēršanas tiek iegūta summa no šāda tipa integrāļiem:
:  \int \cos^m x \, \mathrm{d} (\cos x) = \frac{\cos^{m + 1} x}{m + 1} + C. 
Līdzīgi var apskatīt arī gadījumu, kad *q* = 2*n*′ + 1, kur *n*′ ir naturāls skaitlis vai nulle.

; Piemērs

Lai aprēķinātu integrāli
:  \int \frac{\cos^3 x \, \mathrm{d} x}{\sqrt{\sin x}}, 
izmanto sakarību
:  \cos^3 x \, \mathrm{d} x = \cos^2 x \cos{x} \, \mathrm{d} x = (1 - \sin^2 x) \, \mathrm{d} (\sin x). 
Sekojot vispārīgajai metodei, iegūst
: 
\begin{align}
  \int \frac{\cos^3 x \, \mathrm{d} x}{\sqrt{\sin x}}
  &= \int (1 - \sin^2 x) \sin^{-\frac{1}{2}} x \, \mathrm{d} (\sin x) \\
  &= \int \sin^{-\frac{1}{2}} x \, \mathrm{d} (\sin x) - \int \sin^{\frac{3}{2}} x \, \mathrm{d} (\sin x) \\
  &= \frac{\sin^{\frac{1}{2}} x}{\frac{1}{2}} - \frac{\sin^{\frac{5}{2}} x}{\frac{5}{2}} + C \\
  &= 2 \sqrt{\sin x} - \frac{2}{5} \sin^2 x \sqrt{\sin x} + C.
\end{align}


## Skatīt arī

* Integrālis
* Trigonometriskās funkcijas

## Atsauces

## Ārējās saites

* Vitolds Gedroics, 1.7. Trigonometrisko funkciju integrēšana, lekciju materiāli (Daugavpils Universitāte, 2002).
* Nalaļja Budkina, Trigonometrisku funkciju integrēšana, lekciju materiāli (Rīgas Tehniskā universitāte, 2008).
* Pēteris Daugulis, Trigonometrisku funkciju integrēšana , 12. lpp., lekciju materiāli (Rēzeknes Augstskola, 2004).
Ab urbe condita

***Ab urbe condita*** (sastopams arī ***anno Urbis conditae***: AUC vai a.u.c. vai a.u.) ir gads "no pilsētas (Romas) dibināšanas", kas tradicionāli tiek saistīts ar 753. gadu p.m.ē. Gadu skaitīšanas sistēma, ko lietojuši daži romiešu vēsturnieki. Mūsdienu vēsturnieki šo terminu lieto daudz biežāk par pašiem romiešiem. Romieši biežāk gadus apzīmēja nosaucot divu šajā gadā valdošo konsulu vārdus. Agrāk daudzi nekritiski redaktori AUC gadu skaitīšanas sistēmu ir pievienojuši senākiem romiešu vēsturnieku darbiem, radot iespaidu, ka šī gadu skaitīšanas sistēma izmantota biežāk nekā tas bija patiesībā.

Gadu skaitīšanai tika izmantots arī gadu skaits no imperatora valdīšanas sākuma — vairāk šādu sistēmu lietoja Bizantijas impērijā pēc tam, kad to 537. gadā oficiāli ieviesa imperators Justiniāns I.

AUC gadu skaitīšanas sistēma biežāk ir sastopama vācu vēsturnieku darbos, piemēram, Teodora Momzena darbā "Romas vēsture".
Naruhito

**Naruhito** (/*Kōtaishi Naruhito Shinnō*; dzimis ) ir 126. Japānas imperators, iepriekšējā Japānas imperatora Akihito vecākais dēls. Stājās amatā , pēc tam, kad viņa tēvs labprātīgi atteicās no troņa sakarā ar cienījamo vecumu.

1993. gadā Naruhito apprecējās ar princesi Masako, kura pirms laulībām strādāja ārlietu ministrijā. Tikai 2001. gadā Masako piedzima meita Aiko. Šis fakts Japānas sabiedrībā iniciēja diskusiju par Japānas troņa mantošanas tiesībām sieviešu dzimtes pēcnācējām.

Brīvā laikā Naruhito spēlē altu, nodarbojas ar kalnu tūrismu. Princis iesaistījies starptautiskos pasākumos, kas veltīti ūdens aizsardzībai.

## Atsauces

## Ārējās saites

* Activities of Their Majesties the Emperor and Empress Imperatora nama aģentūras mājaslapa
Airbus A380

**Airbus A380** ir reaktīvā lidmašīna, kas sākotnējā versijā ir paredzēta pasažieru pārvadāšanai. Lidmašīna ir radīta Airbus S.A.S.» koncernā (agrāk Airbus Industrie). Lidmašīnai ir 2 augšējie pasažieru klāji un viens apakšējais, kas paredzēts kā kravas nodalījums. Gaisa kuģa augstums ir 24 metri, garums 73 metri, spārnu plētums 79,8 metri. Laineris bez nosēšanās trīs klašu konfigurācijā ar 555 pasažieriem var veikt lidojumu attālumā līdz 15 200 km. 853 pasažieru vienas klases konfigurācijā starp lielajām lidmašīnām A380 ir visekonomiskākais — 3 litri degvielas patēriņš uz vienu pasažieri uz 100 kilometru ceļa. Aprīkots ar 4 dzinējiem. Ir arī paredzēta kravas modifikācija A380F ar spēju pārvadāt kravas līdz 150 tonnām, līdz 10 400 km. Maksimālā pacelšanās masa ir 560 tonnas (pašas lidmašīnas masa ir 280 tonnas). A380 ir lielākā pasažieru lidmašīna pasaulē, pārspējot pēc pasažieru ietilpības Boeing 747, kurš var pārvadāt līdz 467 pasažierus, kas bija līderis 35 gadu garumā. Absolūtais rekords kravas komerciālos pārvadājumos līdz šim pieder Аn-225.

## Ražošanas pārtraukšana
2019. gada 14. februārī *Airbus* paziņoja, ka pārtrauks *A380* ražošanu līdz 2021. gadam, pēc tam, kad tā galvenais klients Apvienoto Arābu Emirātu lidsabiedrība *[[Emirates]]* nolēma atcelt pasūtījumu par 39 lidaparātiem, aizstājot tos ar 40 *[[A330|A330-900]]* un 30 *[[A350|A350-900]]*. Līdz ražošanas slēgšanai *Airbus* plāno izgatavot vēl 17 *A380*: 14 uzņēmumam *Emirates* un trīs *[[All Nippon Airways]]*.

Viens no iemesliem, kāpēc *A380* neguva komerciālu dzīvotspēju, ir tas, ka lidmašīnas ārkārtīgi lielā ietilpība bija optimizēta maršrutu starveida sistēmai ar dažiem centrālajiem gaisa satiksmes mezgliem, no kuriem maršruti ir uz citām lidostām. Šādā sistēmā pasažieri galamērķi sasniedza divos vai trijos lidojumos. Lidsabiedrības pēdējā laikā veica būtisku pāreju uz divpunktu sistēmu, klientus uz galamērķi nogādājot vienā lidojumā. *A380* konstrukcijas milzīgais mērogs bija spējīgs sasniegt ļoti zemas izmaksas attiecībā pret pasažieru nogādāšanu noteiktā attālumā, bet tas nebija tik efektīvs lidojumos no punkta uz punktu, kas būtu ērtāk pasažieriem. Līdz ar to pasūtījumi ļoti lieliem gaisa kuģiem (ar vairāk nekā 400 sēdvietām) 2010. gadu vidū palēninājās, jo platas fizelāžas dubulto reaktīvo dzinēju lidmašīnas spēja nodrošināt līdzīgu lidošanas attālumu ar lielāku degvielas izmantošanas efektivitāti, lidsabiedrībām dodot lielāku elastību.

## Ārējās saites
Lieģi

**Lieģi** (arī **Jaunlieģi**) ir ciems Dienvidkurzemes novada Tadaiķu pagastā pie autoceļa A9, Trumpes upes palienes kreisajā krastā. Atrodas līdzās Latvijas mazākajai pilsētai Durbei. Lieģi ir pagasta centrs, bet līdz 2021. gada administratīvi teritoriālajai reformai bija arī Durbes novada centrs. Vēsturiski sastāv no divām daļām — Lieģiem ceļa ziemeļu pusē un Jaunlieģiem — dienvidu pusē.

Ciemā pārsvarā daudzdzīvokļu māju apbūve, rietumu daļā mazstāvu apbūve. Lieģos atrodas pagasta pārvalde, Tadaiķu kultūras nams, bērnudārzs.

## Iedzīvotāju skaita izmaiņas
Esošajās robežās, pēc CSP datiem.

## Vēsture
thumb|250px|left|Lieģu stacija
Apdzīvotā vieta izveidojusies pēc Otrā pasaules kara pie bijušās Lieģes (*Leegen*) muižas pretī kādreizējā Aizteres pagasta valdei ceļa dienvidu pusē. 

Lieģos atradās 1900. gadā atklātās šaursliežu Liepājas—Aizputes dzelzceļa līnijas stacija "Durbe", vēlāk pieturas punkts "Lieģi", kas slēgts 1964. gadā.

## Atsauces
Naukšēni

**Naukšēni** ir apdzīvota vieta Vidzemē, Valmieras novada Naukšēnu pagasta centrs. Ciems izvietojies Rūjas upes krastā 7 km no Rūjienas pie autoceļa P22.

Apdzīvotā vieta veidojusies pie bijušās Naukšēnu muižas (*Naukschen*). Naukšēnos ir pagasta administrācija, Naukšēnu vidusskola, Sociālās korekcijas izglītības iestāde “Naukšēni”, pasts, aptieka, kultūras nams, Cilvēkmuzejs. Naukšēnu muižas pilī viesnīca un tūrisma informācijas centrs.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Artūrs Zēģelis

**Artūrs Zēģelis** (1897 — 1920) bija latviešu boļševiks, Ļipeckas VĀK priekšnieks.

## Biogrāfija

Artūrs Zēģelis piedzima Valkas apriņķa Paperzes ciemā zemnieka ģimenē. 1915. gadā viņš ieguva vidējo izglītību un uzreiz pēc tam tika iesaukts Krievijas impērijas armijā. Pirmajā pasaules karā cīnījās latviešu strēlnieku sastāvā (pēc citām ziņām dienējis Preobraženskas leibgvardu pulkā). 1917. gadā kopā ar biedriem pārgāja boļševiku pusē.

Piedalījās Ziemas pils ieņemšanā 1917. gadā. Karoja Krievijas pilsoņu karā latviešu strēlnieku divīzijas sastāvā. Piedalījās cīņās pret Judeņiča un Krasnova spēkiem. 1918. gada jūnijā iestājās KK(b)P. 1919. gadā Artūrs Zēģelis tika nosūtīts strādāt uz Maskavas Valsts Ārkārtas komisiju (VĀK). 1920. gadā tika nosūtīts uz Tambovas dzelzceļa staciju kā Valsts transporta ārkārtas komisijas izmeklētājs. 1920. gada aprīlī nozīmēts par Ļipeckas VĀK priekšnieku.

1920. gada decembrī viņš atradās Invažino ciemā, kuru 1920. gada 30. decembrī ieņēma Tambovas apvienotās partizānu armijas vienības kreisā esera Aleksandra Antonova vadībā. Zēģelis kopā ar saviem biedriem aizbarikādējās ciema nomalē esošajās dzirnavās, kurās vēlāk krita, atvairot partizānu uzbrukumus. 1921. gadā Ļipeckas izpolkoms pārsauca Ļebedjanskuju ielu par Zēģeļa ielu. Tā bija pirmā iela Ļipeckā, kas tika pārsaukta par godu kādam cilvēkam padomju periodā.

## Atsauces
2009.—2010. gada LHL sezona

**Latvijas hokeja līga 2009-10** bija 19. Latvijas hokeja līgas sezona pēc Latvijas neatkarības atjaunošanas.

Šinī sezonā līgā regulārajā sezonā spēlēja seši klubi: SK Rīga/Profs-18, HK Liepājas Metalurgs-2, HK Ogre, DHK Latgale, SC Energija, HK Ozolnieki/Monarhs.

## Izslēgšanas kārta

### Izslēgšanas kārtas spēles
**Ceturtdaļfināli**

**Pusfināli**

**Fināls**

### Latvijas hokeja līgas tabula

#### Rezultatīvākie spēlētāji

*Sp = Spēles, V = Vārt, P = Piespēles, Pts = Punkti*
Bārtas pagasts

**Bārtas pagasts** ir viena no Dienvidkurzemes novada administratīvajām teritorijām, Bārtas un Vārtājas starpupē. Robežojas ar sava novada Grobiņas, Gaviezes, Virgas, Kalētu, Dunikas un Otaņķu pagastiem. 

## Daba
### Reljefa formas

### Hidrogrāfija
#### Ūdensteces
Bārta, Elkupīte, Gravas upe, Kārklupe, Ķīburu strauts, Melnupe, Nullenes grāvis, Olupe, Poļu grāvis, Puļķupe, Pūšļupe, Vilkupe, Vārtāja, Zvirgzdupe.

#### Ūdenstilpes
Dorupnieku dīķis, Kaģu dīķis

#### Purvi
Brienamais purvs, Bunšu purvs, Matīsa purvs, Ošu purvs, Paltu purvs

### Dabas aizsardzība

Bārtas pagastā atrodas daļa no dabas lieguma Brienamais purvs.

## Vēsture
Bārtas pagasta teritorija veidojusies no Bārtas *(Oberbartau)* un Krūtes *(Kruhten)* muižu, Kalna un Spāres *(Spahrenhof)* pusmuižu un Krūtes mācītājmuižas pagastiem. 1935. gadā Bārtas pagasta platība bija 113,2 km². 1945. gadā pagastā izveidoja Bārtas un Ķiburu ciema padomes, bet pagastu 1949. gadā likvidēja. 1954. gadā **Bārtas ciemam** pievienoja likvidēto Ķiburu ciemu, 1962. gadā - likvidēto Dunikas ciemu. 1968. gadā Bārtas ciema kolhoza "Nākotne" teritoriju pievienoja Sikšņu ciemam. 1990. gadā ciemu reorganizēja par pagastu. 2009. gadā Bārtas pagastu kā administratīvo teritoriju iekļāva Grobiņas novadā. 2021. gada administratīvi teritoriālās reformas rezultātā Grobiņas novads tika iekļauts jaunajā Dienvidkurzemes novadā.

### Kultūras pieminekļi
*Bārtas senkapi
*Mežu senkapi (Sila kapi)
*Franču kapi - viduslaiku kapsēta
*Krogzemju viduslaiku kapsēta
*Krūtes baznīca (tās altāris un kancele ir mākslas pieminekļi)

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir **[[Bārta]]** (pagasta centrs), Krūte, Ķīburi, Plosti, Sūnuciems.

### Ievērojamas personības
* Jānis Birznieks (1895—1955) — zemkopības ministrs 1935—1940.

## Saimniecība
### Transports

## Izglītība un kultūra

## Atsauces
Mūrmuiža

**Mūrmuiža** (agrāk **Kaugurieši**) ir apdzīvota vieta Valmieras novada Kauguru pagastā, pagasta centrs. Izvietojusies Miegupītes krastā pie Mīļumas ietekas, 10 km no Valmieras. No 2009. līdz 2021. gadam ciems bija Beverīnas novada centrs.

Mūrmuižā ir doktorāts (Mūrmuižas pilī), bērnudārzs, bibliotēka, veikals, viesu mājas "Stirniņas" un "Brūtes", Kauguru pagasta tūrisma informācijas centrs. Ciema centrā vairākas daudzdzīvokļu mājas, Miegupītes labajā krastā mazstāvu apbūve. Darbojas Mūrmuižas Tautas universitāte.

Apdzīvotā vieta izveidojusies pie Mūrmuižas *(Muremoise)* centra, kurā atrodas Mūrmuižas pils ar bijušajām saimniecības ēkām, parku un dzirnavezeru. Pilī iekārtota rakstnieces un filozofes Zentas Mauriņas piemiņas istaba.


Mūrmuiža 02.jpg
Mūrmuiža 03.jpg
Mūrmuiža 06.jpg
Mūrmuiža 09.jpg


## Veloceļš uz Valmieru

2025. gada augustā uzsāka apvienotā gājēju un velobraucēju ceļa būvi gar autoceļu V187 (Valmiera–Rauna), kas no Valmieras līdz Kauguru pamatskolai atradīsies ceļa brauktuves labajā pusē, bet tālāk līdz Mūrmuižai – kreisajā pusē. Darbus veic SIA "Limbažu ceļi" par līgumcenu 1 933 678,29 eiro (ar PVN), 85% no tās sedz ES Kohēzijas fonda līdzfinansējums.

## Iedzīvotāju skaita izmaiņas
Esošajās robežās, pēc CSP un OSP datiem.

## Dzimuši
* Voldemārs fon Knīrīms (1849—1935), Rīgas Politehniskā institūta lauksaimniecības profesors un direktors

## Atsauces
Baseins

**Baseins** var būt:

* baseins — jēdziens arhitektūrā;
* baseins — jēdziens ģeoloģijā;
* baseins (sateces baseins) — jēdziens hidroloģijā;
* peldbaseins.
Tallinas 21. skola

**Tallinas 21. skola** () ir izglītības iestāde Tallinā, Igaunijā. Skola dibināta . Skolā mācās apmēram 1225 skolēni un strādā 84 skolotāji.

Sākotnējais skolas nosaukums bija **Tallinas 2. sākumskola**, kas tika nomainīts uz pašreizējo nosaukumu 1917. gadā. Arī skolas atrašanās vieta laika gaita ir mainījusies, pašreizējā vietā skolas ēka pastāv jau kopš 1924. gadā, ēkas arhitekts bija Arturs Perna. 1967. gadā skolas piebūvē tika ierīkots peldbaseins un sporta zāle. 1997. gadā skolā tika ierīkota datorklase.

Skolā ir bijuši vairāki novirzieni, sākotnēji tas bija mūzikas novirziens, vēlāk - angļu valodas novirziens, taču kopš 1988. gada skolā ir humanitārais un eksaktais novirziens. Skolā notiek vairākas aktivitātes, piemēram, šeit darbojas sava skolas avīze "Lennuk", skolas radio, skolā ir koris. Skolas skolēni piedalās skolēnu apmaiņas programmā. 1980. gadu beigās notika veiksmīga apmaiņas programma ar skolēniem no ASV. Tallinas 21. vidusskola ir veiksmīgi pārgājusi uz elektronisko atzīmju žurnālu "e-skola".

## Ievērojamākie skolas absolventi

* Mārja-Līsa Ilusa, dziedātāja
* Katrina Siska, dziedātāja
* Pireta Jervisa, dziedātāja

## Ārējās saites
* Skolas oficiālā mājaslapa ///
Rietumu Capital Centre

***Rietumu Capital Centre*** ir biroju augstceltne Rīgā, Skanstes apkaimē, pirmais augstākās kategorijas jeb A+++ klases biroju komplekss Latvijā. Augstceltnē atrodas Rietumu bankas centrālais birojs. Augstceltne atrodas Rīgā, Vesetas ielā 7. Rietumu Bankas centrālo biroju ir projektējis Latvijas arhitektu birojs "Zenico projekts", projekta autori ir Viktors Valgums un Uldis Bērziņš. Biroja kompleksa kopējais augstums ir 66,9 metri, kas tādējādi to padara par vienu augstākajām ēkām Rīgā.

*Rietumu Capital Centre* sastāv no trīs savstarpēji saistītiem torņiem un daudzstāvu slēgtā tipa autostāvvietas. Ēkas ārējā un iekšējā apdarē plaši izmantots neapstrādāts betons, kas ļāva visas telpas ieturēt vienotā minimālisma stilā. Celtni aptver dubultstikla fasāde, bet komplekss īpaši izceļas ar plašām terasēm un zaļo zonu uz viena no torņu jumtiem 11. stāvā, kā arī helikoptera laukumu.

Celtnes kopējā platība ir 16 500 kvadrātmetru, no kuras 70% aizņem Rietumu bankas birojs. Atlikušie 30% ir nomai pieejamas biroju telpas.

2010. gadā ēkas projekts ieguva Gada balvu Rīgas arhitektūrā.

## Būvniecība
*Rietumu Capital Centre* ēkas būvniecība tika uzsākta 2005. gada nogalē, savukārt 2008. gadā banka pilnībā pārcēlās uz jaunajām telpām. Celtniecībā tika izmantotas mūsdienīgas tehnoloģijas, kas nodrošināja saudzīgu attieksmi pret apkārtējo vidi un minimālu trokšņu līmeni celtniecības procesā. Piemēram, jaunās ēkas pāļi tika ieskrūvēti zemē, nevis iedzīti, bet bankas pirmais birojs, kas atradās tieši blakus būvlaukumam, apkalpoja klientus līdz pat 2007. gada decembrim.

## Piezīmes un atsauces

## Ārējās saites
* ''Rietumu Capital Centre''
Nīca

**Nīca** ir apdzīvota vieta Kurzemē, Dienvidkurzemes novadā. Nīcas pagasta centrs. Izvietojusies Bārtas kreisajā krastā 30 km no novada centra Grobiņas un 22 km no Liepājas.

Nīcā ir novada administratīvās iestādes, vidusskola, mūzikas skola, bērnudārzs, kultūras nams, bibliotēka, tūrisma informācijas centrs, viesnīca "Nīcava", luterāņu baznīca, katoļu misiju punkts.

## Vēsture
Rakstu avotos Nīca pirmoreiz minēta 1560. gadā. Apdzīvotā vieta veidojusies ap Lejasbārtas muižu *(Nieder-Bartau)*. 1932. gadā Nīcai piešķirts biezi apdzīvotas vietas (ciema) statuss. 18. gadsimta Nīcas Dižās muižas klēts ir vietējas nozīmes arhitektūras piemineklis.

Nīcas mācītājmuiža 1901.jpg|Nīcas mācītājmuiža (1901)

## Iedzīvotāju skaita izmaiņas
Esošajās robežās, pēc CSP datiem.

## Novadnieki
Nīcā dzimis Latvijas Ārlietu ministrijas darbinieks Teodors Anševics (1900-1942).
No 1889. līdz 1896. gadam Nīcas pagastskolā par skolotāju strādāja rakstnieks Jēkabs Janševskis.

## Atsauces
Eduards Rozentāls

**Eduards Rozentāls** (dzimis 1963. gada 27. maijā, Viļņā) ir Lietuvas šahists, starptautiskais lielmeistars.

## Ārējās saites
* Eduards Rozentāls Chessgames.com 
* Intervija ar Eduardu Rozentālu
Misery Business

"**Misery Business**" ir amerikāņu poproka grupas Paramore pirmais singls no otrā studijas albuma *[[Riot!]]*. Singls tika izdots  sadarbībā ar ierakstu kompāniju Fueled by Ramen. Singla videoklips tika nominēts 2007. gada *[[Kerrang!]]* balvai par gada labāko video, taču zaudēja Fall Out Boy videoklipam dziesmai "This Ain't a Scene, It's an Arms Race". Dziesma tika iekļauta *[[NHL 08]]* un *[[Saints Row 2]]* spēļu dziesmu sarakstā.

## Dziesmu saraksts

## Izdošanas vēsture

## Topi

## Sertifikāti

## Kaverversijas
* Sea of Treachery
* Eirons Maršs

## Piezīmes un atsauces

## Ārējās saites
* Oficiālais Paramore žurnāls
Revolver

**Revolver** var būt:
* Revolveris — šaujamierocis
* Revolver (albums) — grupas *The Beatles* albums (1966.)
* Revolver (dziesma) — mūziķes Madonnas dziesma (2009.)
Revolveris

thumb|1895. gada ''Nagant'' revolvera modelis
**Revolveris** (no  — 'griezties') ir pārlādējams šaujamierocis, kura patronu ielādēšanas mehānisms ir izveidots rotējoša cilindra veidā. Cilindrs ir aptvere, kura kamerās atrodas patronas (parasti 5 vai 6, bet ir modeļi ar 10 vai vairāk patronām). Kad lietotājs uzvelk gaili, cilindrs pagriežas ar nākamo kameru pret stobru un cilindra kameras kalpo kā patrontelpa.

Revolveri parasti izmanto kā pistoli šaušanai tuvā distancē, bet arī citi ieroči var būt konstruēti pēc revolvera principa, piemēram, daži granātmetēji, šautenes.

## Atsauces

## Ārējās saites
Abstinences sindroms

**Abstinences**, **atņemšanas** jeb **paģiru sindroms** ir psiholoģiski un fiziski veselības traucējumi, kas rodas pēc alkohola un citu narkotisku vielu lietošanas lielā apjomā vai ilgstoši. Biežākās izpausmes ir disforija, depresija, miegainība, nelabums, jutīgums pret gaismu un troksni, galvassāpes, muskuļu sāpes un ēstgribas traucējumi.

## Veidi
Starptautiskā statistiskā slimību un veselības problēmu klasifikācijas (ICD-10) izdala šādus paģiru veidus:
* F10.1: alkohola paģiras,
* F11.1: opioīdu paģiras,
* F12.1: marihuānas paģiras,
* F13.1: benzodiazepīnu paģiras,
* F14.1: kokaīna paģiras,
* F15.1: kofeīna paģiras,
* F17.1: nikotīna paģiras.

F16.1 kods ir piešķirts halucinogēnu paģirām, kas gan pagaidām nav medicīniski atzīti veselības traucējumi. Dažkārt pie paģirām tiek pieskaitīti arī antidepresantu lietošanas pārtraukšanas izraisītie veselības traucējumi.

## Paģiras
**Alkohola abstinences sindromu** dēvē vienkārši par **paģirām**.

Alkohola izraisītas paģiras tiek saistītas ar dažādiem simptomiem, visbiežāk ķermeņa atūdeņošanos, nogurumu, galvassāpēm, sliktu dūšu, vemšanu, caureju, vājumu, paaugstinātu ķermeņa temperatūru, koncentrēšanās grūtībām, siekalošanos, satraukumu, aizkaitināmību, jutīgumu pret gaismu un troksni, kustību traucējumiem un miega traucējumiem. Daudziem cilvēkiem paģiru laikā parādās nepatika, domājot par alkoholu vai garšojot to. Simptomi atsevišķos gadījumos var atšķirties un parasti sākas vairākas stundas pēc alkohola lietošanas.

## Atsauces

## Ārējās saites
*
In the Zone

***In The Zone*** ir ceturtais amerikāņu dziedātājas Britnijas Spīrsas studijas albums. Tas izdots 2003. gada 18. novembrī. Pirmajā pārdošanas nedēļā tika pārdotas vairāk nekā 609 000 kopijas, albums kļuva par vienu no pārdotākajiem Amerikā. *In The Zone* tas debitēja pirmajā vietā Billboard 200. Spīrsa ir piedalījusies 8 dziesmu tapšanā no albumā iekļautajām 12 dziesmām.

## Dziesmu saraksts

## Ārējās saites
* Britnijas Spīrsas oficiālā mājaslapa
Viesturs Meijers

**Viesturs Meijers** (dzimis , miris ) bija Latvijas šahists, lielmeistars.

Starptautiskais meistars kopš 1993. gada, bet par starptautisko lielmeistaru kļuva 2004. gadā.

Limbažu bērnu un jauniešu centrs 2025. gada 16. jūlijā rīkoja V. Meijera piemiņas šaha sacensības. 

## Nozīmīgākās sacensības
* 2000. gads — 1. vieta Latvijas šaha čempionātā.

## Atsauces

## Ārējās saites

* 2005. gada intervija ar Viesturu Meijeru
Ahunds Dadulla

**Ahunds Dadulla** jeb **mulla Dadulla** (, dzimis , miris ), dēvēts arī par "Horasanas lauvu", ir viens no hierarhijā augstākajiem Afganistānas *[[Taleban]]* kustības līderiem, modžaheds, *Taleban* bruņoto spēku virspavēlnieks.

## Biogrāfija

Dzimis ap 1966. gadu Afganistānā, Kandahāras provincē, Kalaikakaranas ciemā - puštuns no kakaru cilts.

Kā modžahedu komandieris karojis pret PSRS armiju XX gs. 80. gados. Talantīgs stratēģis un taktiķis. Zaudējis kāju pilsoņu kara laikā 1994. gadā, drīz pēc tam, kad bija pievienojies *Taleban* kustībai. Ārstējies Vācijā, kur ieguvis arī protēzi. Izcēlās kā talantīgs komandieris kaujās pret Ziemeļu aliansi, kad cīņu biedri to sāka dēvēt par "Horasanas lauvu". Izcēlās ar savu nežēlību kara laukā un pret gūstekņiem - 1998. gadā, apspiežot hazareju (šiīti) sacelšanos Bamianā, lika nogalināt simtiem karagūstekņu un civiliedzīvotāju, nogalināja pat savus padotos, ja tie izrādīja nepaklausību (kas šķita par traku par mullam Omāram, kurš to uz laiku atstādināja no komandiera posteņa). Mullas Dadullas reputācija bija tik baisa, ka talibi bieži vien pa radio ziņoja par viņa ierašanos kādā frontes iecirknī, lai iedzītu pretiniekus panikā, pat ja viņš tur tuvumā pat nebija. Bēdīgu slavu pasaulē viņš ieguva pēc tam, kad pavēlēja un vadīja unikāla kultūrvēsturiska pieminekļa - Budas statujas Bamianā, - saspridzināšanu.

Pēc *Taleban* valdības krišanas 2001. gadā bēga uz Pakistānu, kur līdzdarbojās kustības spēku atjaunošanā. 2006. gadā tika iecelts par visu *Taleban* bruņoto spēku virspavēlnieku karā ar ASV vadīto koalīciju. Viņa štābs atradās Helmandas provincē, mainot dislokācijas vietu katru dienu, lai to neatrastu NATO spēki (štāba koordinācijas centrs, ko vada Dadullas vietnieks Hafezs Ihsanulla, atrodas Pakistānā, nodarbojoties ar administratīvo darbu). Atšķirībā no citiem *Taleban* līderiem, labprāt komunicēja ar medijiem, sniedza intervijas, uzstājās ar runām.

2006. gada februārī piesolīja 100 kilogramu zelta (100 kg zelta vērtība ir gandrīz 2 000 000 USD) tam, kurš nogalinās pravieša Muhameda karikatūru autoru, dāņu mākslinieku. Pieci kilogrami zelta solīti ikvienam, kurš Afganistānā nogalinās Dānijas, Norvēģijas vai Vācijas karavīrus.

Nogalināts 2007. gada 12. maijā speciālā NATO spēku operācijā (viņa nāvi apstiprināja *Taleban* vadība, tai skaitā nogalinātā brālis mulla Hadži Mansurs Dadulla). Kā izteicās Kandahāras provinces gubernators Asadulla Halīds, “mulla Dadulla bija Taleban mugurkauls, brutāls un nežēlīgs komandieris, kurš nogalināja un grieza galvas afgāņu civiliedzīvotājiem”.

## Atsauces

## Ārējās saites
* Afganistānā nogalināts kaujinieku grupējuma Taleban ietekmīgākais komandieris. // Diena. 14. maijs (2007.)
* Afganistānā nogalināts kaujinieku grupējuma Taleban ietekmīgākais komandieris - vasabi.lv
* В Афганистане убит один из лидеров талибов
Ragana (ciems)

**Ragana** ir apdzīvota vieta Siguldas novada Krimuldas pagastā, pagasta centrs. Apdzīvotā vieta veidojusies pie vēsturiskās Raganas pasta stacijas un atrodas autoceļa A3 krustojumā ar reģionālajiem ceļiem P6, P7 un P9.

Ciemā atrodas pagasta pārvalde un citas administratīvās iestādes, pasta nodaļa, Krimuldas vidusskola, kultūras nams, doktorāts. Ciemā var saņemt zobārsta un frizieres pakalpojumus, atrodas četri veikali. Dienvidos no Raganas atrodas Inčukalna gāzes krātuve.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Attēlu galerija

Attēls:Pietura "Krimuldas novada dome".jpg|Pietura "Krimuldas novada dome"
Attēls:Saules iela 1C (Ragana).jpg|Aptieka
Attēls:Daudzīvokļu māja.jpg|Daudzīvokļu māja
Attēls:Valmieras šoseja (A3).jpg|Valmieras šoseja (A3)


## Atsauces
Mayday

***Mayday*** ir starptautisks briesmu signāls, kas radiotelefonijā nozīmē to pašu, ko SOS signāls radiotelegrāfijā. Kaut arī signāla nosaukums angļu valodā nozīmē "maija diena", tas cēlies, angliski transkribējot franču valodas vārdu *m`aidez*, kas ir saīsināta frāze *venez m'aider* (tulkojumā — "nāciet man palīgā", "palīdziet man").

*Mayday* signālu lieto situācijās, kad cilvēku dzīvībām draud tiešas briesmas, piemēram, lidmašīnu un jūras kuģu katastrofu gadījumos. Signālu raida trīs reizes pēc kārtas — «Mayday, Mayday, Mayday», lai nesajauktu ar kādu līdzīgi skanošu frāzi, kā arī, lai varētu atšķirt pašu briesmu signālu no paziņojuma par to.

## Ārējās saites
Pārkere

**Pārkere** (, vīriešu dzimtē Pārkers) ir izplatīts angļu cilmes uzvārds. Cilvēki ar šo uzvārdu:

* Anisa Pārkere (*Annise Parker*; 1956) — amerikāņu politiķe;
* Evelīna Pārkere (īstajā vārdā Evelīna Gvena Lukša; 2000) — latviešu aktrise un video blogere;
* Mērija Luīza Pārkere (*Mary-Louise Parker*; 1964) — amerikāņu aktrise;
* Sāra Džesika Pārkere (*Sarah Jessica Parker*; 1965) — amerikāņu aktrise.
Afganistānas Tautas Demokrātiskā partija

**Afganistānas Tautas Demokrātiskā partija** () bija marksistiski orientēta politiskā partija Afganistānā laikā no 1965. līdz 1992. gadam. No 1978. gada tā bija vienīgā un valdošā partija valstī.

## Dibināšana

Partijas dibināšanas kongress notika 1965. gada 1. janvārī necilā māla ēkā Kabulas nomalē, kur sapulcējās divdesmit septiņi jaunieši, kurus bija deleģējušas dažādas marksistu grupas. Kongresu vadīja kara lidotājs Adams Hans Džadži. Par partijas centrālkomitejas pirmo sekretāru un viņa vietnieku tika ievēlēti rakstnieks Nūrs Mohammads Tarakī un ministrijas ierēdnis Babraks Karmals.

Afganistānas Tautas Demokrātiskās partijas pirmajā kongresā nepiedalījās neviens strādnieku šķiras pārstāvis. Debatēs daudzi kaunējās no savas izcelšanās. Šahs Vali, piemēram, uzsvēra, ka ir buržuāzijas pārstāvis un tāpēc var kļūdīties. Nūrs Ahmads Nūrs atzinās, ka ir bagātā beja dēls, kura rīcībā ir 30 000 bruņotu karavīru liela personīgā armija, taču solīja, ka turpmāk tā kalpos partijas interesēm.

## Darbība

1966. gadā partija piedalījās Afganistānas parlamenta vēlēšanās un 3 tās pārstāvji (t.sk. B. Karmals) kļuva par apakšpalātas deputātiem.

1967. gadā radās domstarpības starp Tarakī un Karmalu, kā rezultātā partijā izveidojas divas naidīgas frakcijas: Karmala vadītais labējais spārns "Parčam" (karogs) un Tarakī piekritēji, kreisi radikāli noskaņotie, kurus dēvēja par "Halk" (tauta). Abām frakcijām bija sava organizācija, savi finanšu līdzekļi un pat katrai savs zīmogs. Halkisti lielākoties bija puštuni no lauku apvidiem, parčamisti bija bagātāki, izglītotāki un pilsētnieki. Šķelšanās pastāvēja gandrīz 10 gadus.

1978. gada 27. aprīlī partijas biedri un virsnieki īstenoja valsts apvērsumu un pasludināja Afganistānu par demokrātisku republiku. Revolucionārā padome iecēla Mohammadu Tarakī par valsts pagaidu vadītāju un revolucionārās padomes priekšsēdētāju. Dienu vēlāk — 3. maijā, par priekšsēdētāja vietnieku tika ievēlēts Babraks Karmals, bet par Tarakī kā premjerministra vietnieku un ārlietu ministru tika iecelts Hafizulla Amins. Aizsardzības ministra pienākumus piekrita pildīt pats Abduls Kadirs. 9. maijā notikušo nosauca par Saura (aprīļa) revolūciju, kas tika pasludināta kā rūpīgi plānota un gatavota jau kopš partijas dibināšanas.

No 1988. gada maija līdz 1989. gada februārim no Afganistānas tiks izvests PSRS karaspēks. 1990. gada jūnijā partija tika pārdēvēta par Tēvzemes partiju. 1992. gadā, kad Ziemeļu alianse ieņēma Kabulu, partija tika likvidēta.

## Atsauces un paskaidrojumi
Putnu vērošana

thumb|250px|Putnu vērotāji Skotijā

**Putnu vērošana** ir hobijs, kas ietver putnu vērošanu dabā un parasti ir saistīts ar padziļinātu interesi par tiem, izpēti, kā arī iegūtās informācijas apkopošanu, ziņošanu par neparastākajiem novērojumiem putnu vērotāju vidē un profesionāliem ornitologiem.

Putnu vērotāji parasti nav ornitologi un bieži tiem nav bioloģijas izglītības, tomēr, nopietni aizraujoties ar putnu vērošanu, pieredze, zināšanas un prasme strauji pieaug un neprofesionāļu novērojumiem bieži ir liela nozīme nopietnos ornitoloģiskajos pētījumos, īpaši faunistikas pētījumos. Nopietnākie putnu vērotāji parasti apkopo novēroto sugu sarakstus gan pēc reģionālā principa (savam dārzam, pilsētai, valstij, kontinentam, pasaulei), gan laika griezumā (mēneša, gada, mūža). Sevišķi iecienīts vaļasprieks tas ir Skandināvijas valstīs un Somijā, Lielbritānijā, citās Rietumeiropas valstīs, ASV; bieži putnu vērošana tiek apvienota ar ceļojumiem. Lai vērotu putnus, var iztikt bez īpaša aprīkojuma, tomēr labāki rezultāti sasniedzami, izmantojot binokli, teleskopu, fotoaparātu, putnu noteicēju un balsu ierakstus. Izcilākajās putnu vērošanas vietās tiek būvēti īpaši putnu vērošanas torņi, kas ļauj pārskatīt plašāku apkārtni un vērojot mazāk traucēt putniem (Latvijā ir ap 20 putnu vērošanai īpaši būvētu torņu).

Pēdējos gados putnu vērošana kļūst aizvien populārāka arī Latvijā. Latvijas Ornitoloģijas biedrība apvieno ne vien profesionālus ornitologus, bet arī amatierus putnu vērotājus un vienkārši dabas draugus. Katru gadu notiek vairāki ar putnu vērošanu saistīti pasākumi, kā ikgadējās putnu dienas, dažādas uzskaites un ekskursijas. Kopš 2002. gada pavasaros notiek putnu vērošanas sacensības "Torņu cīņas", kur komandas sacenšas, lai diennakti ilgās sacensībās reģistrētu iespējami lielāku putnu sugu skaitu, veicot vērojumus no izlozē noteiktā putnu vērošanas torņa.

## Skatīt arī
* Ornitoloģija

## Atsauces

## Ārējās saites
* LOB.lv Putnu vērošana
* Putni.lv Putnu vērošanas principi
* Dabasdati.lv Dabas novērojumu dienasgrāmata
* Latvijasputni.lv  Jaunākie retumu novērojumi
* GlobalTwicher.com Sugu saraksti 
* Putni.lv Labākās putnu vērošanas vietas Latvijā
Čārlzs Boldens

**Čārlzs Frenks "Čārlijs" Boldens jaunākais** (*Charles Frank "Charlie" Bolden, Jr.*, dzimis ) ir ASV bijušais astronauts, atvaļināts ASV Jūras kājnieku ģenerālmajors. No 2009. līdz 2017. gadam bijis *[[Nacionālā aeronautikas un kosmosa administrācija|NASA]]* administrators.

## Ārējās saites

|-
! colspan="3" style="background:#a8bb22;" | Amati
Riebiņi

**Riebiņi** (agrāk **Ribene**) ir apdzīvota vieta Latgalē, Preiļu novadā. Riebiņu pagasta centrs. Izvietojušies Feimankas krastos 6 km no Preiļiem un 213 km no Rīgas.

Riebiņos ir pagasta administrācija, vidusskola, bērnudārzs, kultūras nams, bibliotēka, Svētā Franciska katoļu baznīca, Svētā Nikolaja pareizticīgo baznīca. Apskates objekti ir Riebiņu muiža ar parku un Riebiņu zirgaudzētava.

Pirms holokausta Riebiņos bija liela ebreju kopiena. 1935. gadā 317 ebreji veidoja 68% no kopējā iedzīvotāju skaita.

## Vēsture
Riebiņu muižas nosaukums cēlies no Livonijas ordeņa bruņinieka Gerharda Rēbindera vārda, kuram ordeņa mestrs Valters fon Pletenbergs 16. gadsimtā izlēņojis zemes Latgales vidienē. Inflantijas vaivadijas laikā 17. gadsimtā muiža nonāca Korfu dzimtas īpašumā un to dēvēja par Krēvenmuižu (*Krewenmujży*). No 1716. gada muiža piederēja Berku dzimtai (*von Berck*), no 1758. gada Inflantijas seimika rakstvedim Mihalam Veisenhofam (*Michał Weyssenhoff*). 18. gadsimtā pie muižas sāka veidoties apdzīvotā vieta ar nosaukumu Ribeniški (). 
1874. gadā muižu nopirka lietuviešu izcelsmes inženieris ģenerālmajors Staņislavs Kerbedzis (1810—1899), kas bija vadījis dzelzceļa līnijas Pēterburga—Varšava būvniecību. Viņa meita Jevgēnija Kerbedža vasarās savā muižā izmitināja poļu gleznotājus, piemēram, Staņislavu Maslovski, Marianu Tšebiņski (*Trzebiński*) un citus.
[thumb|250px|left|Tirgus Riebiņos (M. Tšebiņska skice, pirms 1907). Daļēji redzama nepabeigtā [Riebiņu baznīca pie Feimankas upes]]

thumb|250px|left|Rudens ainava Riebiņos (S. Maslovska akvarelis, 1902. gads)

1920. gada zemes reformas laikā Riebiņu muižu sadalīja 66 vienībās 573 ha kopplatībā, bijušajā muižas pilī iekārtoja Silajāņu pagasta Riebiņu II pakāpes pamatskolu. 
1925. gadā Riebiņiem piešķīra biezi apdzīvotas vietas (ciema) statusu.

## Iedzīvotāji
### Iedzīvotāju skaita izmaiņas

1897. gadā muižā  dzīvoja 119 cilvēki un Dakaru ciemā vēl 99 cilvēki.

## Ebreju kopienas vēsture Riebiņos
Jau 19. gadsimta pirmajā pusē šeit sāka apmesties ebreji, un pēc 1897. gada tautas skaitīšanas datiem, Riebiņos (jidišā: *Ribinishok*) dzīvoja 533 ebreji (91%). 20. gadsimta sākumā daudzi ebreji izbrauca uz Palestīnu un ASV un 1935. gadā 317 ebreji veidoja 68% no kopējā iedzīvotāju skaita (464).

### Holokausts Riebiņos
1941. gada augustā nacistu okupantu un vietējo latviešu kolaborantu īstenotajā Holokaustā Riebiņos ebreju kopiena tika noslepkavota. Upuri tika arestēti un ieslodzīti sinagogās. Pēc tam viņi tika pārvietoti uz Aizupiešu mežu (4 km uz ziemeļrietumiem) un tur nogalināti.

### Pēc Holokausta
Riebiņos atrodas veca ebreju kapsēta. 2024. gadā brīvprātīgie no Vācijas un Preiļu novada veica apkopšanas un atjaunošanas darbus kapsētā.

## Atsauces
Šulcs

**Šulcs** ( — 'vagars', 'ciema vecākais'; sieviešu dzimtē **Šulca**) ir vācu cilmes uzvārds. Cilvēki ar šo uzvārdu:

* Adelberts Šulcs (*Adelbert Schulz*, 1903—1944) — vācu ģenerālmajors;
* Andrejs Šulcs (1910—2006) — latviešu gleznotājs;
* Arveds fon Šulcs (*Arved von Schultz*, 1883—1967) — vācbaltiešu ģeogrāfs;
* Bruno Šulcs (*Bruno Schulz*, 1892—1942) — poļu rakstnieks;
* Džastins Šulcs (*Justin Schultz*, 1990) — kanādiešu hokejists;
* Džeimss Vilards Šulcs (*James Willard Schultz*, 1859—1947) — amerikāņu rakstnieks;
* Džordžs Šulcs (*George Schultz*, 1920—2021) — amerikāņu ekonomists, diplomāts un uzņēmējs;
* Endrū Šulcs (*Andrew Schulz*, 1983) — amerikāņu komiķis;
* Ernsts Šulcs (*Ernst Schultz*, 1879—1906) — dāņu vieglatlēts;
* Jans Šulcs (*Jan Schulz*, 1899—1953) — čehu šahists;
* Juris Šulcs (1955) — latviešu politiķis;
* Kārlis Frīdrihs Šulcs fon Ašerādens (*Carl Friedrich Schoultz von Ascheraden*, 1720—1782) — vācbaltiešu politiķis;
* Konrāds Šulcs (*Conrad Schulz*; 1772—1840) — vācbaltiešu luterāņu mācītājs un rakstnieks
* Mārtiņš Šulcs fon Ašerādens (*Martin Schultz von Ascheraden,* 1617—1682) — vācbaltiešu cilmes Zviedrijas armijas ģenerālis;
* Niko Šulcs (*Nico Schulz*, 1993) — vācu futbolists;
* Robins Šulcs (*Robin Schulz*, 1987) — vācu dīdžejs, mūziķis un producents;
* Viesturs Šulcs (1952) — latviešu botāniķis, vaskulāro augu sistemātikas, taksonomijas un terminoloģijas speciālists;
* Viktors Šulcs (1896—1957) — latviešu virsnieks.

## Skatīt arī
* Šolcs
* Šulce
Garanča

**Garanča** (vīriešu dzimtē Garančs) ir latviešu cilmes uzvārds, kas radies no vietvārda Garanči. Cilvēki ar šo uzvārdu:
* Anita Garanča (1949—2015) — latviešu dziedātāja un mūzikas pedagoģe;
* Elīna Garanča (1976) — latviešu operdziedātāja.
ΜTorrent

***µTorrent*** (pazīstams arī kā ***uTorrent*** vai ***microTorrent***) ir C++ programmēšanas valodā sarakstīts bezmaksas *[[BitTorrent]]* klients *[[Microsoft Windows]]* un *[[Mac OS X]]* operētājsistēmām. Tas atšķiras ar ļoti mazo izmēru, ko tas aizņem cietajā diskā, ātru darbību un lielu funkcionalitāti. 2008. gada decembrī aktīvo klientu skaits sasniedza 28 miljonus. 

## Ārējās saites
* Oficiālā ''uTorrent'' mājas lapa
Timbaland diskogrāfija

**Timbaland diskogrāfija** ir amerikāņu repera un producenta albumu, singlu un videoklipu uzskaitījums.

## Studijas albumi

## Singli
### Kā galvenais izpildītājs


;Notes
* A'''^''' "Throw It on Me" ir ticis izdots tikai dažos reģions, kā Austrālijā, kur tas ieguva piecdesmito vietu.
* B'''^''' "Release" ir izdots tikai Portugālē, bet tas iekļuvis arī ASV topā.


### Singli kur Timbaland piedalās kā viesmākslinieks

## Videogrāfija
### Kāgalvenais izpildītajs

### Pārējie videoklipi

## Piezīmes un atsauces
Ropaži (nozīmju atdalīšana)

**Ropaži** var būt:
* Ropaži — apdzīvota vieta Ropažu pagastā;
* Garkalnes agrākais nosaukums;
* Stacijas „Garkalne” agrākais nosaukums.
Vilki

**Vilki** var būt:
* Vilki — suņu dzimtas plēsēji;
* Vilki — folkloras kopa;
* Vilki — apdzīvota vieta Dubnas pagastā;
* Vilki — apdzīvota vieta Tīnūžu pagastā;
* Vilki — apdzīvota vieta Višķu pagastā;
* Vilki — apdzīvota vieta Zeltiņu pagastā.

## Skatīt arī
* Viļķi
Pilsrundāle

**Pilsrundāle** (arī **Rundāle**) ir apdzīvota vieta Zemgalē, Bauskas novadā. Rundāles pagasta centrs. Atrodas pie Bērsteles ietekas Īslīcē dienvidos no autoceļa P103.

Pilsrundālē atrodas pagasta administrācija, vidusskola, bērnudārzs, bibliotēka, aptieka, viesnīca "Baltā māja". Apskates objekti ir Rundāles pils, ūdensdzirnavu muzejs, retro auto kolekcija, Saules pulkstenis.

## Vēsture
Vēstures avotos Rundāle pirmo reizi minēta 1280. gadā, kad Livonijas ordeņa mestrs Konrāds pēc Upmales zemes dalīšanas piešķīra bruņiniekam Rūvenam zemes lēni, kas vēlāk nodēvēts par Rūventāli (*Ruhenthal*). 

1505. gadā Livonijas mestra Valtera fon Pletenberga brālis Johans pārdeva Rundāles muižu pārdeva Grothusiem, senākā muiža kungu māja atradusies Īslīces upītes krastā. 1681. gadā Grothusi šo īpašumu pārdeva.
Hercogienes Annas valdīšanas laikā Rundāles muižu ieguva Ernsts Johans Bīrons. Pēc kļūšanas par Kurzemes hercogu viņš to nolēma pārveidot par savu vasaras rezidenci. Pils metu izstrādāja Pēterburgas galma arhitekts Bartolomeo Rastrelli, viņa klātbūtnē 1736. gadā ielika pils pamatakmeni. Rundāles pils celtniecība turpinājās līdz 1740. gadam.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Aprīļa revolūcija Afganistānā

**Aprīļa revolūcija** jeb **Saura revolūcija** () bija 1978. gada 27. aprīlī (1357. gada Saura mēneša 7. dienā) marksistiski orientētu Afganistānas armijas virsnieku īstenots valsts apvērsums pulkveža Abdula Kadira vadībā. Varu valstī sagrāba Afganistānas Tautas Demokrātiskā partija (ATDP), kas proklamēja Afganistānas Demokrātisko Republiku. Drīz pēc apvērsuma, 9. maijā to nosauca par "Saura (aprīļa) revolūciju", kuru pasludināja kā rūpīgi plānotu un gatavotu jau kopš ATDP dibināšanas 1965. gadā.

Tikai vēlāk atklājās fakti par PSRS Valsts drošības komitejas saistību ne tikai ar Mohammadu Tarakī, bet arī ar Afganistānas armijas vadību un pat gāztās Mohammada Dauda valdības ministriem. Atklājās arī tas, ka VDK nebija plānojusi šo apvērsumu, un, nonākot izvēles priekšā — kurus no saviem aģentiem atbalstīt — izšķīrusies pēdējā brīdī.

## Priekšvēsture
1973. gada apvērsumā bijušais Afganistānas premjerministrs Mohammads Dauds gāza monarhu Mohamedu Zahiru Šahu un centās iegūt kaimiņvalsts Irānas atbalstu. Mohammads Rezā Pehlevī bija gatavs palīdzēt, taču prasīja, lai Dauds atbrīvojas no komunistu ietekmes valstī. Tas izsauca neapmierinātību armijā, kurā daudzi virsnieki bija ATDP radikālās *Halk* frakcijas piekritēji. 1977. gada decembrī Dauds veica plašus ATDP biedru arestus. 1978. gada 17. aprīlī pie savas mājas Kabulā nošāva mērenās *Parčam* frakcijas vadītāju, kas bija daļa no ATDP. Viņa bērēs piedalījās ap 15 000 cilvēku. 25. aprīlī Dauds pavēlēja arestēt vēl brīvībā esošos ATDP vadoņus, dažiem no kuriem atradās mājas arestā. Viens no tādiem bija Hafizula Amins, kurš deva rīkojumu armijas virsniekiem no *Halk* frakcijas sākt dumpi.

## Norise
Aprīļa revolūcijas plānošana notika Kabulas zooloģiskajā dārzā. 27. aprīlī ap 10:00 no rīta Kabulas ielās parādījās tanku kolonnas, kas izvietojās pie pasta, telegrāfa un ielenca prezidenta pili, kur šajā laikā valsts prezidents Mohammads Dauds vadīja Ministru kabineta sēdi. Ap pusdienas laiku sākās tanku un aviācijas uzbrukums valdības iestādēm. Dumpinieku tanki sāka prezidenta pils apšaudi. Dauds ļāva ministriem pamest pili, pats turpinot ar ieroci rokās cīnīties līdz nāvei. Valdībai uzticīgā 7. divīzija centās izlauzties līdz bloķētajam pilsētas centram, lai pārrautu ielenkuma loku, taču ar kauju tika apturēta. Agri otrā rītā pārtrauca pretoties pēdējie valdības aizstāvji.

Pučisti „par pretošanos” nošāva valdību un varu pārņēma Revolucionārā padome, kas iecēla Mohammadu Tarakī par valsts pagaidu vadītāju un Revolucionārās padomes priekšsēdētāju. Savu neilgo valstsvīra karjeras laiku Tarakī ziedoja, lai uzsvērtu ATDP lomu un mazinātu armijas nozīmi Aprīļa revolūcijas īstenošanā. Lai arī apvērsumu bija veikusi galvenokārt *Halk* frakcija, sākotnēji *Halk* un *Parčam* frakcijas centās ievērot amatu līdzsvaru, taču drīz sākās asiņainas iekšējās cīņas starp abām frakcijām.

## Atsauces

## Ārējās saites
Maya

**Maya** var būt
* Maiji — Centrālamerikas pamatiedzīvotāju mnosaukums spāņu, angļu u.c. valodās
** Maiju civilizācija — senās Centrālamerikas civilizācija
** Maiju valodas — valodu saime
* Maya (programmatūra) — datorgrafikas un modelēšanas programmatūra
* Edward Maya (Eduards Marians Īle) — rumāņu mūziķis (dzimis 1986.)
Nūrs Mohammads Tarakī

**Nūrs Mohammads Tarakī** (; 
dzimis , miris ) bija rakstnieks, politiķis, Afganistānas Tautas Demokrātiskās partijas centrālkomitejas pirmais sekretārs, ADR vadītājs un Revolucionārās padomes priekšsēdētājs.

## Biogrāfija
Dzimis 1917. gada 15. jūlijā Afganistānā, Gaznas provinces Navas apriņķa Kalai ciemā. Puštuns no gilzaju cilts taraku klana buranu dzimtas. Pamatizglītību guvis Kukurā, pēc tam mācījies vidusskolā Bombejā.

1932. gadā sācis strādāt augļu eksporta kompānijā *Pushtun Trading* - sāka kā kurjers, pēc tam klerka palīgs, tad klerks kompānijas pārstāvniecībā Bombejā. 1937. gadā atgriezās dzimtenē un sāka paralēli maizes darbam aktīvi publicēties presē par literatūru un sociālām tēmām, tulkot. Sarakstīja un publicēja vairākas noveļu grāmatas: "Klaidonis Bangs" (1958.), "Vientuļais" (1962.) u.c. 1945. gadā kļuva par biznesmeņa un ekonomikas ministra Abdela Medžida Zaboli sekretāru, pēc tam strādāja dažādos amatos Kabulas Preses pārvaldē, izglītības iestādēs. 1952. gadā iecelts par preses sekretāru vēstniecībā Vašingtonā. Zaudēja darbu nākamajā gadā par Afganistānas karalistes varas iestāžu korumpētības publisku kritiku.

### Politiskā darbība
Darbojies politiskajā organizācijā "Pamodusies jaunatne", visu mūžu sevi uzskatījis par komunistu.

Viens no Afganistānas Tautas Demokrātiskās partijas dibinātājiem 1965. gada 1. janvārī, ievēlēts par centrālkomitejas pirmo sekretāru. Tajā pašā gadā Tarakī esot viesojies Maskavā, kur PSKP CK pārstāvjiem piedāvājis ideju Afganistānas karalistē īstenot kreiso apvērsumu. Ideja esot atzīta par „interesantu” un Tarakī acīmredzot sācis saņemt zināmu palīdzību nepateicīgās pagrīdes darbības organizēšanai, trīspadsmit gadu laika iesaistot partijā ap 20 tūkstošiem biedru.

1978. gada 27. aprīlī partijas biedri virsnieki īstenoja valsts apvērsumu. Revolucionārā padome iecēla Mohammadu Tarakī par valsts pagaidu vadītāju un revolucionārās padomes priekšsēdētāju.

1979. gada septembrī, atgriezies no triumfa pilnas ciemošanās Havanā un Maskavā, Tarakī uzzināja, ka viņa vadītās partijas ārkārtas plēnums izskatījis un akceptējis Tarakī lūgumu veselības stāvokļa dēļ atbrīvot viņu no visiem partijas un valsts amatiem. Par premjeru tika iecelts Hafizulla Amins. 8. oktobrī Tarakī piepeši mira, pēc oficiāla slēdziena "no ilgstošas un nopietnas slimības", taču faktiski tika nosmacēts izmantojot spilvenu, bet viņa sērojošie ģimenes locekļi tika ieslodzīti cietumā.

## Atsauces

## Ārējās saites
Sala (nozīmju atdalīšana)

**Sala** var būt:
* sala - ūdens apņemta sauszemes daļa

;Apdzīvotās vietas
* Sala - apdzīvota vieta Jēkabpils novadā. Salas pagasta centrs
* Sala - apdzīvota vieta Salnavas pagastā
* Sala - apdzīvota vieta Tomes pagastā
* Sala - Carnikavas daļa
* Spuņciema agrākais nosaukums

## Skatīt arī
* Salas
* Solas
* Salas pagasts
* Salas novads
Salas

**Salas** var būt:
* Salas - ūdens apņemtas sauszemes daļas

;Apdzīvotās vietas Latvijā:
* Salas - Rīgas pilsētas apkaime
* Salas - Jelgavas pilsētas apkaime
* Salas - apdzīvota vieta Inčukalna pagastā
* Salas - apdzīvota vieta Klintaines pagastā
* Salas - apdzīvota vieta Mētrienas pagastā
* Salas - apdzīvota vieta Praulienas pagastā
* Salas - apdzīvota vieta Valles pagastā
* Salas - apdzīvota vieta Zalves pagastā

;Apdzīvotās vietas Lietuvā:
* Salas (*Salos*) - ciems Biržu rajona pašvaldībā
* Salas (*Salos*) - ciems Ignalinas rajona pašvaldībā
* Salas (*Salos*) - ciems Lazdiju rajona pašvaldībā
* Salas (*Salos*) - ciems Molētu rajona pašvaldībā
* Salas (*Salos*) - miests Rokišķu rajona pašvaldībā
* Salas (*Salos*) - ciems Rokišķu rajona pašvaldības Kamaju seņūnijā
* Salas (*Salos*) - ciems Rokišķu rajona pašvaldības Obeļu seņūnijā
* Salas (*Salos*) - ciems Šaļčininku rajona pašvaldībā
* Salas (*Salos*) - ciems Širvintas rajona pašvaldībā
* Salas (*Salos*) - ciems Traķu rajona pašvaldībā
* Salas (*Salos*) - ciems Utenas rajona pašvaldībā
* Salas (*Salos*) - ciems Varēnas rajona pašvaldībā
* Salas (*Salos*) - ciems Viļņas rajona pašvaldībā
* Salas (*Salos*) - ciems Zarasu rajona pašvaldībā

## Skatīt arī
* Arhipelāgs
* Sala (nozīmju atdalīšana)
Sala (Jēkabpils novads)

**Sala** ir apdzīvota vieta Sēlijā, Jēkabpils novadā 7 km no Jēkabpils un 130 km no Rīgas. Ciems izvietojies pie autoceļa P76 vietā, kur Ziemeļsusēja ietek Daugavas attekā Sakā.

Apdzīvotā vieta izveidojusies pēckara gados vietā, kur atradās agrākā Salas skola. Pārsvarā dominē daudzdzīvokļu namu apbūve. Ar Salu praktiski saplūduši apkārtējie ciemi Mālkalni (Pēternieki), Boķi, Kalvāni.

Salā atrodas pagasta administrācija, Salas vidusskola, bērnudārzs "Ābelīte", kultūras nams, bibliotēka, aptieka.

## Iedzīvotāju skaita izmaiņas

## Atsauces

## Ārējās saites
* Salas novada mājaslapa
Patukseti

thumb|350px|Patuksetu vēsturiski apdzīvotā teritorija
**Patukseti** ir izmirusi Ziemeļamerikas indiāņu grupa, kas ietilpa vampanoagu konfederācijā. Patukseti apdzīvoja tag. Masačūsetsas štata austrumu piekrasti, un viņu ciems atradās vietā, kur 17. gadsimtā izveidojās Plimutas apmetne.

## Vēsture

### Bojāeja
[thumb|350px|[Algonkinu tautas|Algonkinu grupas ciltis Jaunanglijā 17. gadsimta sākumā.]]
thumb|200px|Patuksets Skvanto, kurš iemācīja Plimutas kolonistiem kukurūzas audzēšanu.
Starp 1614. un 1620. gadu vampanoagu un masačūsetsu ciltis smagi skāra eiropiešu ievazātās slimības, pret kurām indiāņiem trūka imunitātes. Daži ciemati izmira pilnībā. Kad 1620. gadā ieradās svētceļnieki, baku epidēmijas bija iznīcinājušas arī visus patuksetus.

### Pēdējais patuksets
1614. g. angļu vergu tirgotāji sagūstīja vairākus vampanoagus un pārdeva tos Spānijā. Viens no gūstekņiem bija Tiskuantums jeb Skvanto. Viņu pārdeva spāņu mūkiem, kuri mēğināja Skvanto "civilizēt". Skvanto izdevās nokļūt Anglijā, iemācīties angļu valodu un nokļūt uz kuğa kas gatavojās braucienam uz Ņūfaundlendu. No turienes viņš devās mājup kur atklāja, ka visa cilts ir izmirusi.

Kā pēdējais patuksets Skvanto nomira 1622. gada novembrī.

### Svētceļnieki
Pirms nāves Skvanto palīdzēja angļu svētceļniekiem izveidot Plimutas koloniju. Lai vai kādu motīvu vadīts, viņš ar lielu pacietību un laipību apmācīja angļus visam kas bija nepieciešams, lai tie izdzīvotu svešajos apstākļos. Pateicoties angļu valodas zināšanām, Skvanto bija starpnieks starp vampanoagu Augstāko sačemu Ousamekuinu un plimutiešiem, veicinot draudzīgu attiecību izveidošanos divu tik ļoti dažādu kultūru starpā.

### Pateicības diena
1621. g. vampanoagi un svētceļnieku vietā, kur vēl nesen atradās patuksetu ciems, svinēja kopīgus ražas novākšanas svētkus, kas ir pazīstami kā pirmā Pateicības diena. Tā kļuva par draudzības un sadarbības simbolu indiāņu un eiropiešu starpā. Gan kā pēdējais patuksets, gan kā starpnieks Skvanto daudz paveica, lai šie svētki būtu iespējami.